《陪元允大受游天宁寺诗》
宋代·郭印

寂寂禅林绕篆香，长廊古殿总虚凉。
楩柟蔽日空交影，乌鹊驯除不乱行。
灭想自成清净界，争机端作是非场。
灼然祖意休生解，炯炯寒灯一点光。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。